cyanic-selkie/wikianc huggingface dataset:
ফ্ল্যাশ মব
ফ্ল্যাশ মব শব্দটি, যা ২০০৩ সালে উদ্ভাবিত, সাধারনত কোন রাজনৈতিক উদ্দেশ্য, বাণিজ্যিক বিজ্ঞাপন প্রচার, প্রচারের জন্য স্টান্ট, ব্যক্তিক সম্পর্ক উন্নয়নের মত ঘটনা বা উদ্দেশ্যের জন্য প্রযোজ্য নয়। বরং এক্ষেত্রে তখন সেটিকে স্মার্ট মব বলা যায়। এই ক্ষেত্রে সামাজিক কর্মকান্ডের জন্য একটি পরিকল্পিত উদ্দেশ্যের প্রশ্নে, স্মার্ট মব শব্দ প্রায়ই ফ্ল্যাশ মবের পরিবর্তে প্রয়োগ করা হয়।
প্রথম ফ্ল্যাশ মব
সর্ব প্রথম ফ্ল্যাশ মব করা হয়েছিল ২০০৩ সালে ম্যানহাটনে হারপার্স ম্যাগাজিনের জেষ্ঠ সম্পাদক বিল ওয়াসিক এটি করার উদ্যোগ নেন।  শব্দটি পূর্বের শব্দ স্মার্ট মব দ্বারা অনুপ্রানিত। ফ্ল্যাশ মবের প্রথম উদ্যোগ তেমনভাবে সফল ছিল না। অংশগ্রহণকারীদের প্রাথমিকভাবে ৪টি পৃথক পারফর্মেন্স প্রদর্শনের স্থানে প্রেরন করার মাধ্যমে (যেখানে তারা ইভেন্টটি শুরু হওয়ার আগে পুরব ধারণা পেয়েছিলেন) ওয়াসিক ১৭ই জুন, ২০০৩ এ ম্যাসির ডিপার্টমেন্টাল স্টোরে প্রথম সফল ফ্ল্যাশ মবের সময়ে এই ধরনের সমস্যাকে দূর করতে পেরেছিলেন।
রিস্ট স্পিন
রিস্ট স্পিন হল ক্রিকেট খেলায় এক ধরনের বোলিং। এটিতে ক্রিকেটের কৌশল এবং হাতের নির্দিষ্ট চলন বোঝায়, যেটি ক্রিকেট বলকে একটি নির্দিষ্ট দিকে স্পিন করানোর সাথে জড়িত। অন্য স্পিনের কৌশল, যেটি সাধারণত বিপরীত দিকে বল স্পিন করতে ব্যবহৃত হয়, সেটি হল ফিঙ্গার স্পিন। হাতের পেছন থেকে বল ছেড়ে রিস্ট স্পিন বল করা হয়, যাতে বলটি কনিষ্ঠ আঙুলের উপর দিয়ে যায়। একজন ডানহাতি বোলার এই বল করলে, বোলারের দৃষ্টিকোণ থেকে, এটি বলকে একটি বামাবর্ত ঘূর্ণন দেয়। একজন বামহাতি রিস্ট স্পিনার বলকে ঘড়ির কাঁটার দিকে (দক্ষিণাবর্ত) ঘোরায়।
রিস্ট স্পিন নামটি সার্থক নাম নয়, কারণ বলের চরিত্রগত স্পিন তৈরির প্রক্রিয়াটিতে রিস্ট বা কব্জি গুরুত্বপূর্ণ নয়। রিস্ট স্পিন কৌশলে বলটিকে ছাড়ার সময় হাত সম্পূর্ণরূপে প্রোনেটেড অবস্থানে (যাতে হাতের তালু অধঃমুখী হয় বা ভেতরের দিকে থাকে) এবং আঙ্গুল বলের ভেতরের দিকে (ডানহাতি বোলারের জন্য বাম দিকে) থাকে। যদি এই প্রোনেটেড অবস্থানটি বল ছাড়ার সময় বজায় থাকে, আঙ্গুলগুলি স্বাভাবিকভাবেই বলের দিকটি সঙ্কুচিত করে এবং ঘড়ির কাঁটার বিপরীত দিকে স্পিন তৈরি করে। অস্ট্রেলিয়ার দুর্দান্ত লেগ স্পিনার বিল ও’রিলি এইভাবে লেগস্পিন বল করার জন্য বিখ্যাত। দুটি অন্য উপায়ে বলের উপরে অতিরিক্ত স্পিন করানো যেতে পারে: বলটি ছাড়ার ঠিক আগে বাহুকে সুপিনেটেড অবস্থান (যাতে হাতের তালু ঊর্ধ্বমুখী হয় বা বাইরের দিকে থাকে) থেকে প্রোনেটেড অবস্থানে নিয়ে যাওয়া, এবং বল ছাড়ার মুহুর্তে কব্জিটির মোচড় বা প্রসার। দুটি কৌশলই স্পিনের প্রভাব বাড়িয়ে তোলে। একজন স্পিন বোলার যত ধীরে বল ছাড়ে, বলের ঘূর্ণির একই হার বজায় রাখতে তাকে আরও সক্রিয়ভাবে বলে স্পিন দেওয়ার চেষ্টা করতে হবে।
যদিও কব্জি স্পিনের জৈব-যান্ত্রিক প্রক্রিয়া ডান এবং বাম হাতি বোলারদের জন্য একই, এই ধরনের বোলারদের প্রায়শই পৃথক বিভাগে রাখা হয়, কারণ ক্রিকেট পিচে বল পড়ার পর বলের স্পিন করার দিকটি পৃথক:
লেগ ব্রেক
লেগ-স্পিন বল করার জন্য বলটিকে ধরতে, বল হাতের তালুতে রাখা হয় এবং বলের সেলাই (সিম) আঙুলের সাথে আড়াআড়ি ভাবে থাকে। তর্জনী এবং মধ্যমা আঙুলদুটি ছড়িয়ে বলটিকে ধরা হয়, এবং অনামিকা ও কনিষ্ঠ আঙুলদুটি একসাথে বন্ধ হয়ে বলের পাশের দিকে থাকে। অনামিকার প্রথম বাঁকে বলের সিমটি ধরে রাখতে হবে। পাশে থাকা বৃদ্ধাঙ্গুষ্ঠের অবস্থান বোলারের উপর নির্ভর করবে তবে সেটি বলে কোনও চাপ দেবেনা। বলটি করার সময় অনামিকা আঙুলটি বেশিরভাগ স্পিন প্রয়োগ করবে। বলটিকে ছাড়ার সময় কব্জিটি দ্রুত ডান থেকে বাম দিকে ঘুরে যাবে, এর ফলে বলে আরও স্পিন যুক্ত হবে। ফ্লাইট দেওয়ার জন্য বলকে ওপর থেকে ফেলা হয়। বল যখন ছাড়া হচ্ছে তখন ব্যাটসম্যান দেখবে হাতের তালুটি তার দিকে করা আছে।
গুগলি
গুগলি হল এক ধরনের স্পিন বলের প্রকার যেটি রিস্ট স্পিন বোলাররা করে। এর আবিষ্কারক বার্নার্ড বোসানকুয়েতের সম্মানে এটিকে মাঝেমধ্যে বোসি বলা হয়, উপাধি হিসাবে।
যখন একটি সাধারণ লেগ ব্রেক বল লেগের দিক থেকে অফ সাইডের দিকে ঘুরে যায়, অর্থাৎ ডানহাতি ব্যাটসম্যান থেকে দূরে সরে যায়, একটি গুগলি উল্টোদিকে স্পিন করে, অফের দিক থেকে লেগের দিকে অর্থাৎ ডানহাতি ব্যাটসম্যানের দিকে (এবং এটি অফ ব্রেক বল থেকে আলাদা)। বোলার স্পিনের এই পরিবর্তনটি অর্জন করে সাধারন লেগ ব্রেক ব্রেক বল করার অবস্থান থেকে কব্জিটি খুব দ্রুত বাঁকিয়ে। এই বাঁকটি অর্জনের জন্য বল ছাড়ার আগে অগ্রবাহুর সর্বাধিক প্রোনেশন প্রয়োজন, পাশাপাশি চাই ভেতরের দিকে কাঁধের ঘূর্ণন: কনুইয়ের ডগা, যা বল করার সময় সাধারণত ডান হাতি বোলারের ডান দিকেই থাকে, সেটি ওপর দিকে উঠে যায়, এবং হাতের পিছনদিক, যা সাধারণত পিছনের দিকেই থাকে, সেটি ব্যাটসম্যানের সামনে চলে আসে। যখন বলটি হাত থেকে ছাড়া হয় (পাশের দিক থেকে কনিষ্ঠ আঙুলের উপর দিয়ে, যেমন একটি সাধারণ লেগ ব্রেকে হয়), এটি বলকে ঘড়ির কাঁটার দিকে (দক্ষিণাবর্ত) ঘোরায়। প্রচলিত লেগ ব্রেক হিসাবে বল করেও গুগলি অর্জন করা যেতে পারে তবে বলটি ছাড়ার ঠিক আগে আঙ্গুল দিয়ে আরও ঘূর্ণন দিতে হবে।
মীর (পদবি)
মীর বা মির (মীর) একটি রাজকীয় পদবি বা রাজদত্ত পদবি যা পাক-ভারত উপমহাদেশের অনেক অঞ্চলে বা রাজ্যে ব্যবহৃত হয়ে থাকে। ইসলামিক প্রভাবের বিভিন্ন দেশ বা রাজ্যে এই পদবি ব্যবহৃত হয়ে থাকে। হায়দারাবাদের নিজামদের পদবি ছিল মীর। মীর শব্দটিকে ফার্সি শব্দ "পীর" এর আরবি পরিভাষা হিসেবে অনুমান করা হয়ে থাকে। অনেকেই মীর শব্দটি আরবি "আমির" শব্দ থেকে উদ্ভূত হয়েছে বলে মনে করেন। মুঘল সাম্রাজ্যে বিভিন্ন সামরিক শাখার প্রধানদেরকে মীর পদবি দেওয়া হতো।
পদবি
মুসলমান শাসিত বিভিন্ন রাজ্যে কিছু শাসকের নামের পূর্বে "মীর" পদবি ব্যবহৃত হতো। পাকিস্তানে খায়িরপুরের মীর, হানজার মীর, মীরপুর এস্টেটের মীর, খারানের মীর, নাগারের মীর, জানদালা এস্টেটের মীর এবং তানাওয়ালের মীর- এই রাজ্যসমুহের মধ্যে শুধুমাত্র খায়িরপুরের মীর (১৭ গান) এবং হানজার মীর (১৫ গান) গান স্যালুট পর্যায়ে পৌছাতে পেরেছিলেন।
সম্মানসূচক পদবি হিসেবেও অনেক সময় মীর পদবী ব্যবহার হতে দেখা যায়।
যৌগিক পদবি
মুঘল আমলে, ভারতীয় উপমহাদেশে উর্দু ভাষায় কিছু যৌগিক পদবি ব্যবহৃত হতে দেখা যায়। যেমন:
নেপালের হিন্দু রাজ্যে মীর মুনশি এবং মীর উমরাও পদবি ব্যবহার হতে দেখা যায়।
বেলুচিস্তানের বেলুচ রাজ্যে মীর চাকার রিন্দ পদবি ব্যবহার হতে দেখা যায়।
In the Baloch kingdom of Balochistan:
অটোম্যান সাম্রাজ্যে আরবি আমির-উল উমারা পদবির সমার্থক হিসেবে "মির-ই মিরন" পদবি ব্যবহার হতে দেখা যায়।
ভারত জাতীয় মহিলা ফুটবল দল
ভারত জাতীয় মহিলা ফুটবল দল মহিলাদের আন্তর্জাতিক ফুটবল প্রতিযোগিতায় ভারতের প্রতিনিধিত্ব করে। মহিলাদের ফুটবল পুরুষদের মত তত ছড়িয়ে পড়েনি এবং জনপ্রিয় নয়। তাই দল গঠনও কঠিন হয়ে পড়ে। যাহোক ভারত মহিলা ফুটবল দল অনেক বছর ব্যাপী নিষ্ক্রিয় থাকার পর ২০১২ সালে আবার নতুন উদ্মাদনায় জেগে ওঠে। দলটি ২০০৯ সালে ২ মাস প্রশিক্ষণ শেষে পূর্ণ গঠন করা হয়।
কোচিং স্টাফ
মে ২০১৩ থেকে
বর্তমান খেলোয়াড়েরা
২০১৫ সালের ১৫ মার্চ অনুষ্ঠিত ২০১৫-১৬ এএফসি মহিলা অলিম্পিকের বাছাই পর্বে মায়ানমারের বিরুদ্ধে খেলা ২৩ জন খেলোয়াড়
! colspan="9" style="background:#b0d3fb; text-align:left;"|
দক্ষিণ এশীয় ফুটবল ফেডারেশন রেকর্ড
ভারত পরপর তিনবার সাফ মহিলা চ্যাম্পিয়নশিপ বিজয়ী হয়।
জাপানি সম্মানসূচক প্রত্যয়
জাপানি ভাষায় কোন সংলাপে কারও প্রতি ইঙ্গিত করতে সম্মানসূচক প্রত্যয় বা বিভক্তি ব্যবহার করা হয়। এ প্রত্যয়গুলো নামের শেষে যোগ করা হয়, এবং সাধারণত লীঙ্গ দ্বারা প্রভাবিত হয় না। এ ধরনের সম্মানসূচক প্রত্যয়গুলো বক্তার পর্যায় ও ব্যক্তিবিশেষের সাথে তার সম্পর্ককে ইঙ্গিত করে। এগুলো জাপানি অন্যান্য সম্মানসূচক ব্যকরণের সাথে একত্রে ব্যবহার করা হয়।
ব্যবহার
জাপানি ব্যকরণে সম্মানসূচক শব্দসমূহের ব্যবহার একেবারে বাধ্যতামূলক না হলেও, এগুলো সমাজভাষাবিজ্ঞানের একটি অপরিহার্য অংশ এবং একটি আদর্শ বক্তব্যে বা সংলাপে তাদের অপরিহার্য বলেই ধরে নেয়া হয়।
নাম বা উপাধি, দুটোর সাথেই শব্দগুলো যোগ করা যায়। যেসব ক্ষেত্রে নাম এবং উপাধি দুটো অংশই বলা হয়, সেক্ষেত্র শেষ অংশের সাথে শব্দগুলো যোগ করা হয়। জাপানি নামে সাধারণত উপাধি প্রথমে বলা হয়।
তৃতীয় পক্ষ বা দ্বিতীয় পুরুষের সাথে সম্পর্ক বিবেচনা করেই সাধারণত সম্মানসূচক শব্দ ব্যবহার করা হয়। তবে যখন উচ্চপদস্থ কেউ অধীনস্থ একটা দলের সাথে কথা বলেন এবং প্রাতিষ্ঠানিক লেখাতে এর ব্যবহার করা হয় না। কোন ব্যক্তিকে ইঙ্গিত করতে, নাটকীয় আবহ আনতে বা কিছু ব্যতিক্রম ক্ষেত্রেও এর ব্যবহার পরিহার করা হয়।
অনুবাদ
সম্মানসূচক প্রত্যয়সমূহ ইংরেজি বা বাংলাতে অনুবাদ করার সময়, একই রকম আলাদা সর্বনাম বা বিশেষণ ব্যবহার করা হয়। কিছু প্রত্যয় যেমন -সান তাদের লিঙ্গবিশিষ্টতা না থাকায় এবং অনির্দিষ্ট ক্ষেত্রে সম্মান দেখাতে অনেক বেশি ব্যবহৃত হয়, কিন্তু আরও কিছু যেমন -চ্যান, অথবা -কুন আরও বেশি সুনির্দিষ্ট, যেগুলোর জন্যে বাংলায় সেরকম বিশেষণ ও বিশেষণসূচক শব্দগুচ্ছ ব্যবহারের প্রয়োজন পড়ে।
সান
কর্মক্ষেত্রের বিশেষ্যের সাথে সান প্রত্যয় যোগও করা যায়, যেমন একজন দোকানদারকে বলা হতে পারে "দোকান" + সান এবং একজন কশাইকে "কসাইখানা" + সান।
কিছু কিছু ক্ষেত্রে কোম্পানির নামের সাথেও সান ব্যবহার করা হয়। উদাহরণস্বরূপ, "মেসার্স করিম সাইকেল স্টোর"-কে তার পাশের দোকানদার "মেসার্স করিম সাইকেল স্টোর" -সান বলে ডাকতে পারে। জাপানে ছোট মানচিত্র, ফোনবুক, বিজনেস কার্ডে, আশপাশের কোম্পানিগুলোর নামের সাথে -সান ব্যবহার করা হয়। বিবাহিত মানুষ তাদের জীবনসঙ্গীনিকে কোথাও উল্লেখ করতে গেলে -সান ব্যবহার করে। যেহেতু -সান লিঙ্গ-নির্ভর নয়, কোন আগন্তুককে ইঙ্গিত করতেও এর ব্যবহার হয়।
সামা
থাম্ব|ওকিয়াকু-সামা সামা (様【さま】) উচ্চপদস্থ মানুষজন, অতিথি ও অনেকসময় ক্রেতাকে সম্মান দেখাতে ব্যবহার করা প্রত্যয়। কেউ যখন নিজের জন্য -সামা ব্যবহার করা এটি খুব বেশি অহংকার ও গর্বের প্রতি ইঙ্গিত করে।  কিছু শব্দগুচ্ছের ক্ষেত্র সামা ব্যবহার করা হয়, যেমন, ওমাচিডো সামা, গোচিশো সামা, অথবা ওতসুকারে সামা।
কুন
কুন (君【くん】) ছেলেবন্ধু, কিশোর বা পুরুষ যেকেউ, ছোট কেউ, বা নিচু পদের কাওকে ইঙ্গিত করতে ব্যবহার করা হয়। কর্মক্ষেত্রে বা প্রতিষ্ঠানে ছোট কেউ বড় কাওকে বুঝাতেও কুন ব্যবহার করে, যদিও এটি সেসব ক্ষেত্রে অভদ্রতা জ্ঞান করা হতে পারে।
-কুন ছেলেদের জন্য ব্যবহার করা হলেও, এরকম কোন বাধাধরা নিয়ম নেই। উদাহরণস্বরূপ, যেকোন লিঙ্গের কাছের পরিবারের সদস্য ও কাছের বন্ধুকে নির্দেশ করতে -কুন ব্যবহার করা হতে পারে। ব্যবসায়ক্ষেত্রে তুলনামূলক কম বয়সের মহিলা কর্মীদের বয়সে বড় পুরুষ কর্মীরা -কুন বলে ডাকতে পারে। ‌ ছাত্রীদের ইঙ্গিত করতে পুরুষ শিক্ষকরা -কুন ব্যবহার করে থাকে।
ভিন্নভিন্ন ক্ষেত্রে কুন ভিন্ন ভিন্ন অর্থ বহন করে। মেয়েদের জন্য কুন চ্যান-এর চেয়ে বেশি সম্মান বহন করে, চ্যান বরং বাচ্চার মত সৌন্দর্যকে ইঙ্গিত করে। বন্ধুদের ডাকতেও -কুন ব্যবহার করা হয়। মেয়েদের ক্ষেত্রে কুন ব্যবহার খুব স্বাভাবিক না হলেও, কুন ব্যবহার করলে বেশি সম্মান ইঙ্গিত করে। আবার একই নামের দুবোন হলে, যেমন দুবোনের নাম শাওন হলে, একজনকে ইঙ্গিত করতে "শাওন"+চ্যান, আরেকজনকে "শাওন"+কুন ডাকা হতে পারে।
চ্যান
থাম্ব|চ্যান থাম্ব|ট্যান চ্যান (ちゃん) প্রত্যয়টি ব্যবহার করা হয় কাছের মানুষের জন্য। -সান শব্দের কিউট রূপ হিশেবে -চ্যান এসেছে বলা ধরা হয়। সাধারণভাবে, -চ্যান শব্দটি বাচ্চাকাচ্চা, কাছের বন্ধু, দাদা-দাদি ও কিশোরীদের ইঙ্গিত করতে ব্যবহার করা হয়। কিউট প্রাণীর জন্য জন্য, প্রেমিক বা প্রেমি বা সুন্দর নারীর জন্যও এটা ব্যবহার করা হতে পারে। উপরের কারও নামের সাথে -চ্যান ব্যবহার করা বেআদবী হিশেবে ধরা হয়।
বো
বো (坊【ぼう】)-এর ব্যবহার -চ্যান-এর মতই। তবে এর ব্যবহার শুধুমাত্র ছেলেদের জন্য নির্দিষ্ট।
সেনপাই এবং কোহাই
সেনপাই (先輩【せんぱい】) ইস্কুলে কর্মক্ষেত্রে কারও সিনিয়র কেউ বা বয়সে বড় কাওকে ইঙ্গিত করতে ব্যবহার করা হয়। শিক্ষকদের জন্য অবশ্য -সেনপাই ব্যবহার করা হয় না। ব্যবসায় ক্ষেত্রে বেশি অভিজ্ঞতাসম্পন্ন কাওকে বুঝাতে -সেনপাই ব্যবহার করা হয়।
শি
থাম্ব|氏 শি (氏【し】) ফরমাল লেখায় বেশি ব্যবহার করা হয়। কোন অপরিচিত ব্যক্তি, যার সাথে লেখক বা বক্তা আগে কখনও দেখা করেনি,তার জন্য -শি ব্যবহার করা হয়। আইনি নথি, একাডেমিক জার্নাল এবং সংবাদপত্রের প্রতিবেদনে -শি এর ব্যবহার লক্ষ্য করা যায়।
বুঢ়ীগোঁসানী দেবালয়
বুঢ়ীগোঁসানী দেবালয় যোরহাট শহরের মধ্যভাগে গড় আলির পূর্বে অবস্থিত এক শাক্ত মন্দির। ১৭০৮ সালে আহোম স্বর্গদেউ রুদ্রসিংহই জয়ন্তীয়া রাজ্য থেকে গোঁসানীর বিগ্রহ এনে গড়গাঁওয়ে স্থাপন করেছিলেন। গড়গাঁও থেকে রংপুর এবং রংপুর থেকে যোরহাটে আহোম রাজ্য-এর রাজধানী পরিবর্তন হওয়ায় পরে এই দেবালয় বর্তমান স্থানে স্থাপিত করা হয়। মন্দিরে থাকা মূর্তিটি দুর্গা দেবীর। আগের সময়ে বুঢ়ীগোঁসানী দেবালয় "বরপূজাঘর দ'ল" বলেও পরিচিত ছিল।
ইতিহাস
১৭০৮ সালে জয়ন্তীয়া রাজা রামসিংহ কাছাড়ি রাজা তাম্রধ্বজকে হারিয়ে আহোম রাজার বশ্যতা অস্বীকার করেন। তখন আহোম স্বর্গদেউ রুদ্রসিংহ‍ জয়ন্তীয়া রাজাকে আক্রমণ করে পরাস্ত করেন। জয়ন্তীয়া রাজ্য দমন করার সময় সেই রাজ্যের অন্যান্য উপঢৌকনের সাথে বুঢ়ী গোঁসানীর মূর্তি এবং যোনিকে স্বর্গদেব গড়গাঁতে আনার ইচ্ছাপ্রকাশ করেন। তখন জয়ন্তীয়া রাজ-পরিবার শাক্ত ছিল এবং জয়ন্তীয়া গোঁসানী জাগ্রত বলে সর্বসাধারণ বিশ্বাস করত। জয়ন্তেশ্বরী দেবীকে আহোম রাজ্যে আনতে আহোম সেনার মধ্যে হেনো নানা রূপে দেখা দিল। তারপরে আহোম সেনাপতিকে দেবী স্বপ্নে দেখা দিয়ে বলেন যে তিনি সেই দেশ ছেড়ে যেতে চান না এবং আহোমরা মূর্তি নিতে চাইলে বুঢ়ী নদীর কানে থাকা গোঁসানীর মূর্তি এবং যোনি নিতে পারেন। এই স্বপ্নের পরে আহোম সেনাপতি বুঢ়ী নদীর কান থেকে দেবীর মূর্তি এনে স্বর্গদেউকে দেন। বুঢ়ী নদীর কান থেকে আনার জন্যই এই মূর্তিকে "বুঢ়ীগোঁসানী" বলা হয় বলে অনুমান করা হয়।
জয়ন্তীয়ার থেকে গোঁসানীকে আনতে সাথে পূজারী সনাতনকে আনা হয়েছিল। বর্তমানের পূজারীরা সেই সনাতনেরই সন্তান-সন্ততি। স্বর্গদেব তাঁদের "পূজাঘরীয়া বরুয়া" উপাধিতে সম্মানিত করেছিলেন। স্বর্গদেউ রাজধানী থেকে কোনো কারণে বাইরে গেলে পূজারী গোঁসানীকে সাথে নিয়ে গিয়েছিলেন। গড়গাঁও থেকে রংপুর এবং রংপুর থেকে যোরহাটে আহোম রাজ্যের রাজধানী তুলে আনার সময় বুঢ়ী গোঁসানীকেও যোরহাটে নিয়ে আসা হয়। এই দেবালয় বর্তমানে যোরহাট শহরের গড় আলির পূর্বে দেবালয় পথে স্থাপিত।
দেবালয়ে থাকা সোনারূপার ছত্র, ফুল, কোষা-অর্ঘ, তামা, বলিকাটা দা ইত্যাদিতে ওজন এবং কখন সেগুলি তৈরি করে দিয়েছিলেন তা সকল স্বর্গদেউ চন্দ্রকান্ত সিংহ-এর নামে লিখে রাখা হয়েছিল। যোরহাটে রাজধানী আনার পরে মরাণ এবং মানের উপদ্রবে আহোমরা বুঢ়ী গোঁসানীর দ'ল তৈরি করতে পারলেন না। কালক্রমে দেবালয়ের মাটি-বাড়ি এবং সেবায়তের তামার ফলকটিও হারাল। সেইজন্যই ব্রিটিশদের সময়ে এই দেউল কোনো সাহায্য পায়নি। পুরন্দর সিংহ‍ বর্তমানের দেবালয় থাকার স্থানে খড়ের ঘর তৈরি করে পূজার ব্যবস্থা করে দিয়েছিলেন। রায় বাহাদুর রাধাকান্ত সিংহ সরকারের কাছে লেখালিখি করে জমিটি দেওয়ান এবং কর রেহাই করান। নাগরিকদের অবদানে তৈরি টিনের ঘরটি বড় ভূমিকম্পে নষ্ট হওয়ায় পরে বর্তমানের ঘরটি তৈরি হয়।
পূজা-অর্চনা
পূজারীদের মতে মূর্তিটি দেবী দুর্গার। গোঁসানীর দৈনিক পূজার্চনা করা হয়। দেবীকে আবাহন এবং স্নানের সময় পূজাঘরে কাউকে ঢুকতে দেওয়া হয় না। আহোম রাজ্য গেলে নাগরিকরা দৈনিক পূজার নৈবেদ্য ইত্যাদি দিত। আজকালও নাগরিকদের দানে পূজার ব্যবস্থা করা হয়।
পুরানো সময়ে গোঁসানীকে দৈনিক পূজা করে পূজার নির্মালি এবং হোমের ফোটা পূজারীকে স্বর্গদেউকে দিতে হত। নির্মালির সাথে পূজারী বড়ো একটি শরাইতে বলিকাটা ছাগলও প্রসাদ স্বরূপ দিতেন।
ড্যানিয়েলি ব্রেগোলি
ড্যানিয়েলি ব্রেগোলি পিসকোভিৎস (জন্ম মার্চ ২৬, ২০০৩), এছাড়াও তিনি তার মঞ্চনাম ভাদ ভাবি (উচ্চারণ: "বেড বেবি") নামে পরিচিত, একজন মার্কিন র‍্যাপার এবং মিডিয়া ব্যক্তিত্ব। তিনি মূলত ২০১৬ সালেরর সেপ্টেম্বর মাসে, মার্কিন টেলিভিশন চ্যানেল সিবিএস-এ প্রচারিত ডক্টর. ফিল শো নামক একটি টক শোতে হাজির হওয়ার পর  তার ভাইরাল ভিডিও মেমে বা ছড়িয়ে পড়া ভিডিও মেমে (মেমে হল ছবি, লেখা বা ভিডিও এর ছোট অংশ যা হাস্যকর প্রকৃতির হয়ে থাকে) এবং তার করা উদ্ধৃতি "ক্যাশ মি আউটসাইড" এর কারণে সবার নিকট পরিচিতি লাভ করেন। ২০১৭ সালের আগস্ট মাসের শেষের দিকে তিনি, "দিস হেওক্স" প্রকাশ করেন, যেটি একজন রেকর্ডিং আর্টিস্ট (গায়িকা) হিসেবে তার প্রথম আত্বপ্রকাশকারী একক।
কর্মজীবন
২০১৬ সালের ১৪ই সেপ্টেম্বরে, ব্রেগোলি এবং তার মাতা, ববার্বারা এনন মার্কিন টেলিভিশন চ্যানেল সিবিএস-এ প্রচারিত ধারাবাহিক ডক্টর. ফিল নামক একটি টকশোর "আই ওয়ান্ট ট্যু গিভ আপ মাই কার-স্টিলিং, নাইফ-ওয়েলডিং, টয়ের্কিং ১৩-ইয়ার-ওল্ড ডটার হু ট্রাইড ট্যু ফ্রেম মি ফর এ্য ক্রাইম" নামক অংশে ব্রেগোলির আচরণ সম্পর্কে আলোচনার একটি সাক্ষৎকার প্রদান করেন, যেটিতে, যখন পর্বটির চিত্রায়নের কাজ চলছিল তখন চিত্রায়নের কাজে অংশগ্রহণকৃত একজন সদস্যের গাড়ি চুড়ির ঘটনাও অন্তর্ভুক্ত করা হয়েছিল। যখন শ্রোতারা তার ঊর্ধ্বস্থিতির নমুনা দেখে হাসতে থাকে, ঠিক তখন ব্রেগোলি বিরক্ত হয়ে, "ক্যাশ মি আউটসাইন হাউ এবাউট দ্যাট" বলে এর প্রতিক্রিয়া জানান, তার উচ্চারণ করা ফ্রেজটি, যেটি ইন্টারনেটে "ক্যাশ মি আউটসাইড হাউবাউ ড্যাহ" নামের মেমে হিসেবে ছড়িয়ে পড়ে, এবং ব্রেগোলি "'ক্যাশ মি আউটসাইড' গার্ল" নামে পরিচিতি পান।     অনুষ্ঠানটিতে তার প্রথম হাজির হওয়া, এবং তার এই উদ্ধৃতির জন্ম দেয়া, যেটি থেকে "ডিজে সেওডে দ্য রিমিক্স গড" নামে একজন ডিজে অনুপ্রাণিত হন এবং ভিডিওটির ইতস্তত থেকে একটি একক ভিত্তিক ভাবে রেকর্ড করেন, যেটি  বিলবোর্ড এর হট ১০০ তালিকায় স্থান পেয়ে যায় এবং যেটি ২০১৭ সালের ৪ঠা মার্চে প্রকাশ করা শোনা গানের তালিকা, এবং হট আর এন্ড ববি/হিপ-হপ গান এর তালিকায় স্থান পায়। গানটি পরবর্তীতে ধারাবাহিকভাবে  নৃত্যের ভিডিওর গানে রুপান্তরিত ঘটনা হয়ে দাড়ায়, যেগুলো ইউটিউবে আপলোড করা হয়েছিল।
ব্রেগোলি এবং তার মাতা, তিনটি প্রতিষ্ঠানের বিরুদ্ধে আদালতে মামলা দায়ের করেন, যেটির কারণ ছিল তার কোন সম্মতি না নিয়ে তার স্বাক্ষর করা উদ্ধৃতি ব্যবহার করায় "তার মেধা সম্পত্তির অধিকার লঙ্ঘন"। এছাড়াও তিনি বিশ্ববিখ্যাত খুচরা সদাই বিক্রয়কারী প্রতিষ্ঠান ওয়ালমার্ট এর বিরুদ্ধে তাদের টি-শার্টে তার উদ্ধৃতি ব্যবহার করার দায়ে মামলা করার হুমকি দিয়েছিলেন। এছাড়াও তিনি ২০১৭ সালে ২০১৭ এমটিভি মুভি এন্ড টিভি অ্যাওয়ার্ডস এর জন্য "ট্রেনডিং" বিভাগে মনোনয়ন পান, যেটি উদ্ধৃতি ভিত্তিক।
বিশ্বরূপ
বিশ্বরূপ ("বৈশ্বিক আকার", "সর্ব-রূপ"), যা বিশ্বরূপ দর্শন, বিশ্ব স্বরূপ এবং বিরাট রূপ নামে জনপ্রিয়ভাবে পরিচিত, হিন্দু দেবতা বিষ্ণু বা তাঁর অবতার কৃষ্ণের মূর্তস্বরূপ আকার এবং সাক্ষাৎকার। যদিও একাধিক বিশ্বরূপের সাক্ষাৎকার রয়েছে, তবে সবচেয়ে বেশি উদযাপিত হয়ে থাকে হিন্দু মহাকাব্য মহাভারতে ভগবান কৃষ্ণের দ্বারা প্রদত্ত ভগবৎ গীতায় "ঈশ্বরের গান"-এ, যা পাণ্ডব ও কৌরবদের মধ্যে সংঘটিত মহাভারতের যুদ্ধে কুরুক্ষেত্রের যুদ্ধক্ষেত্রে তৃতীয় পাণ্ডব অর্জুনকে বলা হয়েছিল। বিশ্বরূপকে বিষ্ণুর সর্বোচ্চ রূপ বলে বিবেচনা করা হয়, যেখানে সমগ্র মহাবিশ্বকে তাঁর মধ্যে অন্তর্ভুক্ত করা হয়েছে।
সাহিত্যিক বিবরণ
মহাভারতের যুদ্ধে, পাণ্ডব রাজপুত্র অর্জুন কৃষ্ণকে তাঁর সারথি করে ভাইদের সঙ্গে মিলে তাঁদের জ্যাঠতুতো ভাই কৌরবদের বিরুদ্ধে লড়াই করেছিলেন। ধর্ম (কর্তব্য) পালনের জন্য তাঁর নিজের আত্মীয়দের বিরুদ্ধে যুদ্ধ করা ও হত্যা করা উচিত কিনা এমন নৈতিক দ্বন্দ্বের মুখোমুখি হওয়ার সময়ে, কৃষ্ণ তার সাথে জীবন ও মৃত্যুর বিষয়ে আলোচনা করেন এবং সাক্ষাৎকাররূপে নিজের বিশ্বরূপের প্রকাশ ঘটান। ১০ম ও ১১তম অধ্যায়ে কৃষ্ণ নিজেকে পরম সত্ত্বা হিসেবে প্রকাশ করেন এবং অবশেষে অর্জুনকে তার বিশ্বরূপ দর্শন করান। অর্জুন কৃষ্ণ দ্বারা প্রদত্ত দিব্যদৃষ্টির মাধ্যমে বিশ্বরূপ দর্শনের অভিজ্ঞতা লাভ করেন। বিশ্বরূপের বাহ্যিক আকার অর্জুন কর্তৃক বর্ণিত হয়েছিল, যেমনভাবে তিনি প্রত্যক্ষ করেছিলেন।
বিশ্বরূপের অসংখ্য আকৃতি, চোখ, মুখ ও বাহু। মহাবিশ্বের সমস্ত প্রাণী তাঁর অংশ। তিনি একটি অসীম মহাবিশ্ব, যার কোনো শুরু বা শেষ নেই। তাঁর প্রশান্ত এবং ক্রোধদীপ্ত যুগপৎ রূপ রয়েছে। এই দর্শনের মাত্রা সহ্য করতে অসমর্থ হয়ে এবং ভয়ে পরিপূর্ণ হয়ে, অর্জুন কৃষ্ণকে অনুরোধ করেন তার চতুর্ভুজ বিষ্ণুর রূপে ফিরে আসতে, যা তিনি দেখতে সহ্য করতে পারেন। কৃষ্ণের শিক্ষণ ও তাঁর সর্ব-রূপের দর্শনের দ্বারা পুরোপুরিভাবে উজ্জীবিত হয়ে, অর্জুন কুরুক্ষেত্র যুদ্ধ চালিয়ে যান।
মালকানগিরি
মালকানগিরি (Malkangiri) ভারতের ওড়িশা রাজ্যের মালকানগিরি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মালকানগিরি শহরের জনসংখ্যা হল ২৩,১১০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে মালকানগিরি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
তথ্যসূত্র
Distretto di Malkangiri Malkangiri (district)
সৈয়দ মঞ্জুর হোসেন
প্রাথমিক জীবন
সৈয়দ মঞ্জুর হোসেন বাংলাদেশের চাঁপাইনবাবগঞ্জ জেলায় জন্মগ্রহণ করেন।
রাজনৈতিক জীবন
সৈয়দ মঞ্জুর হোসেন বাংলাদেশের সাধারণ নির্বাচন এর মাধ্যমে নির্বাচিত সংসদ সদস্য হিসেবে চাঁপাইনবাবগঞ্জ থেকে জাতীয় সংসদ নির্বাচন এর নির্বাচনি এলাকা চাঁপাইনবাবগঞ্জ-২ থেকে ২০০৮ সালের পূর্ববর্তি প্রতিটি নির্বাচনে নির্বাচিত হন।
আবদুস সাত্তারের মন্ত্রিসভায় তিনি সেচ, বন্যা ও পানি উন্নয়ন উপমন্ত্রী হিসেবে দায়িত্ব পালন করেন।
ফ্রিডরিক জান্ডার
ফ্রিডরিক জান্ডার (Friedrich Zander) (২৩শে আগস্ট, ১৮৮৭ - ২৮শে মার্চ, ১৯৩৩) রুশ সাম্রাজ্য ও সোভিয়েত ইউনিয়নে রকেটবিজ্ঞান ও নভোশ্চরণের বিকাশে অন্যতম অগ্রদূত হিসেবে ভূমিকা রাখেন। রুশ ভাষায় তাকে Фридрих Артурович Цандер (ফ্রিদরিখ আর্তুরোভিচ ৎসান্দের) নামে ডাকা হয়, আবার তার নামের লাটভীয় সংস্করণ হচ্ছে Frīdrihs Canders। সোভিয়েত ইউনিয়ন থেকে উৎক্ষেপণ করা প্রথম তরল জ্বালানি চালিত রকেটের নকশা করেছেন এই ৎসান্ডার, এই রকেটের নাম জিআইআরডি-এক্স। এই প্রথম রকেট ছাড়াও তিনি মহাকাশ অভিযানের জন্য অনেক তাত্ত্বিক অবদান রেখেছেন।
হিউ মন্টগোমারি (কূটনীতিবিদ)
হিউ মন্টগোমারি (২৯ নভেম্বর, ১৯২৩ - এপ্রিল ৬, ২০১৭) একজন মার্কিন কূটনীতিবিদ এবং গোয়েন্দা কর্মকর্তা ছিলেন। তিনি কেন্দ্রীয় গোয়েন্দা সংস্থার সাথে ৬৩ বছর ধরে কাজ করেছেন এবং সিআইএর প্রতিষ্ঠাতাদের একজন বলা হয়।
আবদুর রব চৌধুরী
কর্মজীবন
আবদুর রব চৌধুরী পাকিস্তান সেনাবাহিনীর ইএমই কোরে চাকরি করতেন। তার ইউনিটের অবস্থান ছিল সৈয়দপুর সেনানিবাসে। তার পদবি ছিল নায়েক। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পরে ২ নম্বর সেক্টরের রাজনগর সাবসেক্টর এলাকায় যুদ্ধ করেন।
হিউ মন্টগোমারি (কূটনীতিবিদ)
জীবনী
হিউ মন্টগোমারি ২৯শে নভেম্বর, ১৯২৩ সালে স্প্রিংফিল্ড, ম্যাসাচুসেটসে জন্মগ্রহণ করেছিলেন। তিনি হার্ভার্ড বিশ্ববিদ্যালয়ে শিক্ষিত হন, ১৯৪৭ সালে বিএ, ১৯৪৮ সালে এমএ এবং পিএইচডি ডিগ্রি লাভ করেন ১৯৫২ সালে।
আবদুর রব চৌধুরী
মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ২১ নভেম্বর ফেনী জেলার বিলোনিয়ার বেশির ভাগ এলাকা মুক্ত হয়। আবদুর রব চৌধুরীসহ মুক্তিযোদ্ধারা অগ্রসর হন ফেনী অভিমুখে। তারা প্রথমে বিলোনিয়ার মুখ বরাবর বান্দুয়া-পাঠাননগরে অবস্থান নিয়ে ওই এলাকা ব্লক করেন। তাঁদের সঙ্গে মিত্রবাহিনীর জাঠ ও মারাঠা রেজিমেন্টের সেনারা ছিলেন। পাঠাননগর-বান্দুয়া ছিল সীমান্ত এলাকায় মিত্রবাহিনীর পরিকল্পনা ছিল সীমান্তে ট্যাংকসহ অন্যান্য ভারী সামরিক যানবাহনের সরব চলাচল ও সেনা সমাবেশের মাধ্যমে পাকিস্তান সেনাবাহিনীকে বিস্মিত করা। এতে করে তারা হকচকিত হয়ে পড়ে। মুক্তিযোদ্ধাদের সঙ্গে নিয়ে মিত্রবাহিনীর জাঠ রেজিমেন্টের সেনারা পশ্চিম সীমান্ত ও মারাঠা রেজিমেন্টের সেনারা পূর্ব সীমান্ত দিয়ে প্রবেশ করে। কিন্তু পাকিস্তান সেনাবাহিনী মিত্রবাহিনীর অবস্থান বুঝে ফেলে। তারা দ্রুতগতিতে ফেনীর উত্তরে বিলোনিয়ার মুখ বরাবর দ্বিতীয় প্রতিরক্ষা লাইন তৈরি করে। এ ছাড়া ছাগলনাইয়া-ফেনীর মাঝামাঝি ছিল পাকিস্তান সেনাবাহিনীর শক্ত আরেক প্রতিরক্ষা। বিভিন্ন স্থানে ছড়িয়ে ছিল পাকিস্তানি সেনাদের প্রতিরক্ষা অবস্থান। দুই পক্ষে গুলিবিনিময় এবং থেমে থেমে কয়েক দিন যুদ্ধ চলে। কখনো পাকিস্তানি সেনারা মুক্তিযোদ্ধা বা মিত্র বাহিনীর অবস্থানে ঝটিকা আক্রমণ চালায় আবার কখনো মুক্তিযোদ্ধা বা মিত্র বাহিনীর সেনারা। এরই ধারাবাহিকতায় ৪ ও ৫ ডিসেম্বর ওই এলাকায় তুমুল পাল্টাপাল্টি যুদ্ধ হয়। আবদুর রব চৌধুরী ছিলেন মুক্তিযোদ্ধাদের একটি উপদলের দলনেতা হিসেবে ৫ ডিসেম্বর সহযোদ্ধাদের নিয়ে পাকিস্তান সেনাবাহিনীর এক অবস্থানে আক্রমণ চালান। তখন সেখানে দুই পক্ষে তুমুল যুদ্ধ হয়। কয়েক ঘণ্টা ধরে যুদ্ধ চলে। যুদ্ধ চলাবস্থায় হঠাৎ আবদুর রব চৌধুরী গুলিবিদ্ধ হন। পাকিস্তান সেনাবাহিনীর ছোড়া একঝাঁক (ব্রাশফায়ার) গুলির পাঁচটি গুলি লাগে তার শরীরের বিভিন্ন স্থানে। আহত হয়েও আবদুর রব চৌধুরী দমে যাননি। প্রাথমিক চিকিৎসা নিয়ে যুদ্ধক্ষেত্রে থেকেই নেতৃত্ব দিতে থাকেন। সহযোদ্ধারা অণুরোধ করা সত্ত্বেও যুদ্ধক্ষেত্র ছেড়ে যাননি। কিন্তু একসময় অধিক রক্তক্ষরণে তিনি নেতিয়ে পড়েন। সহযোদ্ধারা তাকে দ্রুত পাঠিয়ে দেন চিকিৎসকের কাছে। কিন্তু পথেই নিভে যায় তার জীবনপ্রদীপ। আবদুর রব চৌধুরীকে সমাহিত করা হয় তার গ্রামের বাড়িতে। তার অন্তিম ইচ্ছা অনুযায়ী কয়েকজন সহযোদ্ধা মরদেহ গ্রামের বাড়িতে নিয়ে যান। সেখানে নেওয়ার পর তারা যথাযোগ্য মর্যাদায় মরদেহ সমাহিত করেন।
আশানন্দ ঢেঁকী
আশানন্দ ঢেঁকী (১৭৪৫ - ১৮৩৫) অষ্টাদশ শতাব্দীর একজন বিখ্যাত ভারতীয় লাঠিয়াল। তার প্রকৃত নাম আশানন্দ মুখোপাধ্যায়। একবার এক ডাকাত দল আক্রমণ করলে তিনি জন্য গৃহস্থের ধান ভানার ঢেঁকী উত্পাটন করে তা ঘোরাতে ঘোরাতে ডাকাতদের প্রতিহত করেন। সেই থেকে তিনি আশানন্দ ঢেঁকী নামে পরিচত হন। দেশবাসীর কাছে বীর আশানন্দ নামেও তিনি সমধিক খ্যাত।
এমআইটি স্লোন স্কুল অব ম্যানেজমেন্ট
এমআইটি স্লোন স্কুল অব ম্যানেজমেন্ট হলো ম্যাসাচুসেট্‌স ইনস্টিটিউট অফ টেকনোলজির বিজনেস স্কুল। এটি ব্যাচেলর্স, মাস্টার্স এবং ডক্টরাল প্রোগ্রাম পরিচালিত করে। এর সর্ববৃহৎ প্রোগ্রাম হলো পূর্ণকালীন এমবিএ। এটি অন্য যেকোনো এমবিএ প্রোগ্রামের চেয়ে বেশি বিষয়ে ১ নম্বর র‍্যাংকধারী। এটি নতুনত্বে এবং উদ্ভাবনে গুরুত্ব প্রদান করে। বিশ্বের অনেক ম্যানেজমেন্ট এবং ফাইন্যান্স তত্ত্ব এখানেই আবিষ্কার হয়েছে।
টাইম-ডিভিশন লং-টার্ম ইভল্যুশন
টাইম-ডিভিশন লং-টার্ম ইভোলিউশন (টিডি-এলটিই), যা লং-টার্ম ইভোলিউশন টাইম-ডিভিশন (এলটিই-টিডিডি) নামেও পরিচিত, একটি ৪জি মোবাইল টেলিযোগাযোগ প্রযুক্তি, যেটি ২০০৭ সালে উদ্ভাবিত হয়। এর সহ-উদ্ভাবক প্রতিষ্ঠানসমূহ হলো ডাটাং টেলিকম, চায়না মোবাইল, হুওয়াই, জেডটিই, নকিয়া সমাধান এবং নেটওয়ার্ক, অ্যালকাটেল সাংহাই বেল, কোয়ালকম, এসটি-এরিকসন, লীডকোর। এটি ৩জিপিপি এলটিই এর একটি প্রকার, অন্যটি হলো ফ্রিকোয়েন্সি-ডিভিশন লং-টার্ম ইভোলিউশন (এফডি-এলটিই)।
আই লাভ হার (চলচ্চিত্র)
আই লাভ হার (Я її люблю) ডরিয়া পেরেলে পরিচালিত ২০১৩ সালের একটি ইউক্রেনীয় নাট্যধর্মী স্বল্পদৈর্ঘ্য চলচ্চিত্র। এটি সমকামী মহিলা সম্পর্কিত প্রথম ইউক্রেনীয় চলচ্চিত্র এবং সমকামী মহিলা, সমকামী পুরুষ, উভকামী এবং ট্রান্সজেন্ডার বিষয়ক ইউক্রেনে নির্মিত প্রথম চলচ্চিত্রসমূহের মধ্যে একটি।
আই লাভ হার সর্বপ্রথম ২০১৩ সালের ১৮ অক্টোবর জার্মানির লেসবিশ শুউল ফিল্মটেজ হামবুর্গ উৎসবে প্রদর্শিত হয়েছিল। এটি একই বছরের ২৫ অক্টোবর বার্সেলোনার ফেস্টিভ্যাল ইন্টারন্যাশনাল ডি সিনেমা গে ই লেসবিক ডি-তে প্রদর্শিত হয়েছিল। পরবর্তীতে চলচ্চিত্রটি ২৯ নভেম্বর ২০১৩ তারিখে আন্তর্জাতিক স্বল্পদৈর্ঘ্য চলচ্চিত্র প্রতিযোগিতার সাহসিকতা বিভাগে;   এবং ফেস্টিভ্যাল ইন্টারন্যাসিওনাল ডি সিনে পোর লস ডেরেচোস হিউমানস বোগোতা আন্তর্জাতিক স্বল্পদৈর্ঘ্য চলচ্চিত্র প্রতিযোগিতায় অফিসিয়াল সিলেকশন হিসেবে ২০১৩ সালের ডিসেম্বরে প্রদর্শিত হয়েছিল।   চলচ্চিত্রটি ২০১৪ সালের ৭ মার্চ ইউক্রেনে প্রথম প্রদর্শিত হয় কিয়েভের জোভটেন সিনেমা হলে। চলচ্চিত্রটি ইউরোপ, এশিয়া, কানাডা এবং মার্কিন যুক্তরাষ্ট্রসহ মোট ২৩টি দেশে প্রদর্শিত হয়েছিল।
পটভূমি
একজন তরুণ নারী সংগীতশিল্পী এবং গীতিকার, নাটালি, খ্যাতি পাওয়ার স্বপ্ন নিয়ে কিয়েভে পাড়ি জমান। সেখানে রাস্তায় গান পরিবেশনার সময় আন্না নামের একজন বধির-মূক যুবতী সাথে তার সাক্ষাৎ হয় এবং দুজন একে অপরের প্রতি আকৃষ্ট হন। তারা একসাথে সমকামিতার বিরুদ্ধে দেশের বিধিনিষেধকে অস্বীকার করে।
আই লাভ হার ২০১৭ পূর্ণদৈর্ঘ্য চলচ্চিত্র
আই লাভ হার স্বল্পদৈর্ঘ্য চলচ্চিত্রটির উপর ভিত্তি করে ২০১৭ সালে বার্সেলোনা ফিল্ম কমিশন অফ দ্য জেনারেলিট্যাট ডি কাতালুনিয়ার অর্থায়নে এবং কসমো ফিল্মস ও আফিল্ম প্রোডাকশনের প্রযোজনার এটির একটি পূর্ণদৈর্ঘ্য সংস্করণ তৈরি করা হয়।
পূর্ণদৈর্ঘ্য চলচ্চিত্রটি ৯২ মিনিট দৈর্ঘ্যের। এটি লেখা, পরিচালনা এবং সম্পাদনা করেছেন পেরেলে; চিত্রগ্রাহক ছিলেন এলেনা লোম্বাওর এবং সঙ্গীত পরিচালক ছিলেন ওলেক্সি ইভানেঙ্কো। এটি প্রযোজনা করেছেন অনুয়ার ডস, মিখাইল চেরনিকভ এবং দারিয়া পেরেলে। এটির বার্সেলোনা সংস্করণে ইংরেজি সংলাপ যুক্ত করা। পূর্ণদৈর্ঘ্য চলচ্চিত্রটির নাটালি চরিত্রে ইভানচুক "নাটালি" পুনরায় অভিনয় করেন। অন্যদিকে, আন্না চরিত্রে ক্লেয়ার ডুরান্ট, জুলিয়ার চরিত্রে অ্যালিক্স জেন্টিল এবং ডেভিডের চরিত্রে ইউডাল্ড ফন্ট অভিনয় করে। পূর্ণদৈর্ঘ্য চলচ্চিত্রটির করুণ সমাপ্তি মূল স্বল্পদৈর্ঘ্য চলচ্চিত্র থেকে আলাদা।
আই লাভ হার (২০১৭) রোমানিয়ার গে ফিল্ম নাইটস ইন্টারন্যাশনাল ফিল্ম ফেস্টিভ্যালে ২০১৭ সালের ১৮ নভেম্বর প্রদর্শিত হয়েছিল। ২০১৯ সালের ১৬ মে থেকে আই লাভ হার (২০১৭) নামে চলচ্চিত্রটি অ্যামাজন প্রাইম ভিডিওতে উপলব্ধ রয়েছে।
সবিতা দেবী
সবিতা দেবী (১৯১৪-১৯৬৫) ভারতীয় হিন্দি চলচ্চিত্র অভিনেত্রী ছিলেন। তিনি মেহতাব, বিব্বো, দুর্গা খোটে, গোহর, দেবিকা রানী এবং সীতা দেবীর সাথে ভারতীয় চলচ্চিত্রের "অগ্রগামী যুগের" "বিশিষ্ট" নেতৃস্থানীয় নারীদের একজন বলে উল্লেখ করা হয়। জন্মসূত্রে একজন ইহুদি, তিনি তার সময়ের অন্যান্য অ্যাংলো-ভারতীয় এবং ইহুদি অভিনেত্রীদের মতো হিন্দি সিনেমায় গ্রহণযোগ্যতা পেতে তার নাম পরিবর্তন করেন, যেমন সুলোচনা (রুবি মায়ার্স), সীতা দেবী (রেনি স্মিথ), মাধুরী (বেরিল ক্লেসেন), এবং মনোরমা (ইরিন ড্যানিয়েলস)। প্রাথমিকভাবে ব্রিটিশ ডোমিনিয়ন ফিল্মস লিমিটেড, কলকাতার সাথে কাজ করার পর, তিনি বোম্বেতে চলে আসেন এবং প্রধানত সাগর মুভিটোন দ্বারা প্রযোজিত চলচ্চিত্রগুলিতে অভিনয় করেন যার বেশিরভাগ ছবিতে তার সহ-অভিনেতা ছিলেন মতিলাল। মতিলালের সাথে জনপ্রিয় কিছু চলচ্চিত্র ছিল যেমন ডাঃ মধুরিকা (১৯৩৫) এবং সর্বত্তম বাদামি পরিচালিত কুলভাধু (১৯৩৭)। তাদের প্রথম ছবি ছিল শাহের কা জাদু (১৯৩৪), যেটি ছিল মতিলালের প্রথম চলচ্চিত্র, এবং তারপরে লগ্ন বন্ধন (১৯৩৬) উভয়ই কালীপ্রসাদ ঘোষ পরিচালিত। তিনি মতিলালের সাথে সিলভার কিং (১৯৩৫) ছবিতে অভিনয় করেন। এটি সিএম লুহার পরিচালিত একটি অ্যাকশন ফিল্ম, যা "বিশাল সাফল্য" হয়ে ওঠে।
তার সময়ের শীর্ষ তিন নারী শিল্পীর একজন হিসেবে গণনা করা হয়, ১৯৩৮ সালে তিনি সুলোচনা (রুবি মায়ার্স) এবং গোহরের পরে তৃতীয় সর্বোচ্চ পারিশ্রমিকপ্রাপ্ত অভিনেত্রী ছিলেন, যার বেতন ছিল ৩,০০০ রুপি প্রতি মাসে। "কে এম মুন্সি এবং রমনলাল বসন্তলালের মতো শাস্ত্রীয় লেখকদের" তার চলচ্চিত্রগুলির জন্য গল্প লেখার জন্য কমিশন দেওয়া হয়েছিল, একটি অপ্রতিরোধ্য "প্রাক মুক্তি প্রচার" সহ বিস্তৃত সেট এবং "বিশেষ মহড়া" প্রদান করা হয়েছিল। সামাজিক ঘরানার চলচ্চিত্রের শীর্ষ পরিচালকদের একজন ছিলেন সর্বত্তম বাদামি। তিনি রঞ্জিত স্টুডিওর সহায়তায় সর্বোত্তম বাদামির সহযোগিতায় তার নিজস্ব প্রযোজনা সংস্থা, সুদামা পিকচার্স গঠন করেন। ১৯৩৫-১৯৪৩ সাল পর্যন্ত সবিতা ১৫ টি চলচ্চিত্রে অভিনয় করেন, সবগুলোই বাদামি পরিচালিত। আপ কি মার্জি (১৯৩৯) এবং লেডিস অনলি (১৯৩৯) এর মতো কিছু কমেডি চলচ্চিত্র বক্স অফিসে বড় সাফল্যে অর্জন করেছিল।
পরিবার
সবিতা দেবী একটি ইহুদি পরিবারে আইরিস গ্যাস্পার নামে জন্মগ্রহণ করেন। তার বাবা পার্সি অসবর্ন গ্যাসপার, ১৯৩৮ সালের নভেম্বরে বোম্বেতে মারা যান। তার মা তার ম্যানেজার-কাম-সঙ্গী হিসাবে থেকে যান। সবিতার দুই ভাইবোন ছিল, এক ভাই ও বোন।
তিরহুতা লিপি
তিরহুতা লিপি বা মিথিলাক্ষর হচ্ছে মৈথিলী ভাষা লেখার জন্য ব্যবহার করা একটি লিপি। এই লিপিটির বিকাশ ১০ম শতকে বৰ্তমান বিহারের মিথিলা অঞ্চল ও নেপালের তরাই অঞ্চলে হয় বলে অনুমান করা হয়েছে। তিরহুতা লিপির প্ৰাচীনতম ব্যবহারের নমুনা ৯৫০ খ্রিষ্টাব্দের বিহারের সহোদরা মন্দিরে পাওয়া গেছে। তিরহুতা লিপির যথেষ্ট সাদৃশ্য অসমীয়া লিপি ও বাংলা লিপির সঙ্গে দেখা যায়। মৈথিলী ভাষী অধিকাংশ মানুষ ভাষাটি লেখার জন্য বৰ্তমানে তিরহুতা লিপির পরিবর্তে দেবনাগরী লিপি ব্যবহার করেন।
চেচেন জাতি
চেচেন জাতি (Нохчий, , আদি চেচেন: Нахчой, Naxçoy)-যা ঐতিহাসিকভাবে কিস্তি এবং দুর্দজুক নামেও পরিচিত –হলো পূর্ব ইউরোপের উত্তর ককেশাসে বসবাসকারী নাখ জনগোষ্ঠীর একটি উত্তর-পূর্ব ককেশীয় জাতিগোষ্ঠী। চেচেনরা উত্তর ককেশাসের বৃহত্তম জাতিগোষ্ঠী এবং নিজেদেরকে নোখচি ( একবচন: নখচি/নোখচো, নাখচুও/নাখ্চে) বলে উল্লেখ করে।  চেচেনদের অধিকাংশ মুসলিম এবং তারা রাশিয়ার একটি প্রজাতন্ত্র চেচনিয়ায় বাস করে।
উত্তর ককেশাস ইতিহাস জুড়ে বহুবার আক্রমণ করা হয়েছে। এর বিচ্ছিন্ন ভূখণ্ড এবং চেচেনদের দ্বারা বসতি স্থাপন করা এলাকায় বহিরাগতদের কৌশলগত মূল্য চেচেন সম্প্রদায়ের নীতিতে অনেক অবদান রেখেছে এবং এর জাতীয় চরিত্র গঠনে সাহায্য করেছে।
চেচেন সমাজ ঐতিহ্যগতভাবে সমতাবাদী এবং অনেক স্বায়ত্তশাসিত স্থানীয় গোষ্ঠীর আশেপাশে সংগঠিত, যাকে টিপস বলা হয়।
নামপাই
নামপাই (NumPy) বড়, এবং বহু ডাইমেনশনের অ্যারে ও ম্যাট্রিক্সের জন্য, সাথে সাথে উঁচু পর্যায়ের গাণিতিক ফাংশন এ অ্যারে সমূহের মধ্যে অপারেটের জন্য উন্নয়ন করা পাইথনের একটি লাইব্রেরি। নামপাইয়ের পূর্বপুরুষ নিউমেরিক জিম হুগুনিন অন্যকিছু উন্নয়নকারীর সহযোগিতায় তৈরী করেছিলেন। ২০০৫ সালে ত্রাভিস ওলিফ্যান্ট নামপাই তৈরী করেন। নামপাই একটি উন্মুক্ত উৎসের সফটওয়্যার এবং এর অনেক অবদানকারী রয়েছে।
খন্দকার আব্দুল জলিল (দ্ব্যর্থতা নিরসন)
খন্দকার আব্দুল জলিল বলতে বোঝাতে পারে:
মাতৃ দিবস
মা দিবস বা মাতৃ দিবস হল একটি সম্মান প্রদর্শন জনক অনুষ্ঠান যা মায়ের সন্মানে এবং মাতৃত্ব, মাতৃক ঋণপত্র, এবং সমাজে মায়েদের প্রভাবের জন্য উদ্‌যাপন করা হয়। এটি বিশ্বের অনেক অঞ্চলে বিভিন্ন দিনে, সাধারণত মার্চ, এপ্রিল বা মে উদ্‌যাপন করা হয়। এটি বাবা দিবসের অনুপূরক, যা পিতার সম্মান প্রদর্শন জনক অনুষ্ঠান।
বিশ্বের সর্বত্র মায়ের এবং মাতৃত্বের অনুষ্ঠান উদ্‌যাপন করতে দেখা যায়। এ গুলোর অনেকই প্রাচীন উৎসবের সামান্য প্রামাণিক সাক্ষ্য, যেমন, সিবেল গ্রিক ধর্মানুষ্ঠান, হিলারিয়ার রোমান উৎসব যা গ্রিকের সিবেল থেকে আসে, অথবা সিবেল এবং হিলারিয়া থেকে আসা খ্রিস্টান মাদারিং সানডে অনুষ্ঠান উদ্‌যাপন। কিন্তু, আধুনিক ছুটির দিন হল একটি আমেরিকান উদ্ভাবন যা সরাসরি সেই সব অনুষ্ঠান থেকে আসেনি।  তা সত্ত্বেও, কিছু দেশসমূহে মা দিবস সেই সব পুরোনো ঐতিহ্যের সমার্থক হয়ে গেছে।
ছুটির দিনটি ক্রমে এত বেশি বাণিজ্যিক হয়ে পড়ে যে এটির স্রষ্টা আনা জার্ভিস এটিকে একটি "হলমার্ক হলিডে" অর্থাৎ যে দিনটির বাণিজ্যিক প্রয়োজনীয়তা অভিভূত করার মতো, সেই রকম একটি দিন হিসাবে বিবেচিত করেন। তিনি শেষে নিজেরই প্রবর্তিত ছুটির দিনটির নিজেই বিরোধিতা করা শুরু করেন।
ইতিহাস
একটি গোষ্ঠীর মতে এই দিনটির সূত্রপাত প্রাচীন গ্রীসের মাতৃ আরাধনার প্রথা থেকে যেখানে গ্রিক দেবতাদের মধ্যে এক বিশিষ্ট দেবী সিবেল-এর উদ্দেশ্যে পালন করা হত একটি উৎসব। এশিয়া মাইনরে মহাবিষুব -এর সময়ে এবং তারপর রোমে আইডিস অফ মার্চ (১৫ই মার্চ) থেকে ১৮ই মার্চের মধ্যে এই উৎসবটি পালিত হত।
প্রাচীন রোমানদের ম্যাত্রোনালিয়া নামে দেবী জুনোর প্রতি উৎসর্গিত আরো একটি ছুটির দিন ছিল, যদিও সেদিন মায়েদের উপহার দেওয়া হত।
মাদারিং সানডের মতো ইউরোপ এবং যুক্তরাজ্যে দীর্ঘকাল ধরে বহু আচারানুষ্ঠান ছিল যেখানে মায়েদের এবং মাতৃত্বকে সম্মান জানানোর জন্য একটি নির্দিষ্ট রবিবারকে আলাদা করে রাখা হত। মাদারিং সানডের অনুষ্ঠান খ্রিস্টানদের অ্যাংগ্লিকানসহ বিভিন্ন সম্প্রদায়ের পঞ্জিকার অঙ্গ। ক্যাথলিক পঞ্জিকা অনুযায়ী এটিকে বলা হয় লেতারে সানডে যা লেন্টের সময়ে চতুর্থ রবিবারে পালন করা হয় ভার্জিন মেরি বা কুমারী মাতার ও "প্রধান গির্জার" সম্মানে। প্রথানুযায়ী দিনটিকে সূচিত করা হত প্রতিকী উপহার দেওয়া এবং কৃতজ্ঞতাস্বরূপ রান্না আর ধোয়া-পোছার মত মেয়েদের কাজগুলো বাড়ির অন্য কেউ করার মাধ্যমে।
মা দিবস ছাড়াও বহু দেশে আন্তর্জাতিক নারী দিবস পালন করা হয় ৮ই মার্চ।
মার্গারেট আর্চার
মার্গারেট আর্চার ব্রিটিশ সমাজবিজ্ঞানী ১৯৭৩ সাল থেকে ওয়ারয়িক বিশ্ববিদ্যালয়ের সমাজবিজ্ঞান (sociology) বিষযের অধ্যাপনা করছেন। ১৯৬৬ থেকে ১৯৭৩ সাল পর্যন্ত তিনি রিডিং বিশ্ববিদ্যালয়ের (University of Reading) প্রভাষক ছিলেন। আন্তর্জাতিক সমাজ বিজ্ঞান সংঘের (International Sociological Association) ১২ তম বিশ্ব সম্মেলনে (World Congress of Sociology) তিনি এ সংঘের প্রথম নারী প্রেসিডেন্ট নির্বাচিত হন।
মাতৃ দিবস
ইতিহাস
জুলিয়া ওয়ার্ড হোই রচিত "মাদার্স ডে প্রক্লামেশন" বা "মা দিবসের ঘোষণাপত্র" মার্কিন যুক্তরাষ্ট্রে মা দিবস পালনের গোড়ার দিকের প্রচেষ্টাগুলির মধ্যে অন্যতম। আমেরিকান গৃহযুদ্ধ ও ফ্রাঙ্কো-প্রুশীয় যুদ্ধের নৃশংসতার বিরুদ্ধে ১৮৭০ সালে রচিত হোই-এর মা দিবসের ঘোষণাপত্রটি ছিল একটি শান্তিকামী প্রতিক্রিয়া। রাজনৈতিক স্তরে সমাজকে গঠন করার ক্ষেত্রে নারীর একটি দায়িত্ব আছে, হোই-এর এই নারীবাদী বিশ্বাস ঘোষণাপত্রটির মধ্যে নিহিত ছিল।
ঘোষণা
১৯১২ সালে আনা জার্ভিস স্থাপন করেন মাদার'স ডে ইন্টারন্যাশনাল অ্যাসোশিয়েশন্ (আন্তর্জাতিক মা দিবস সমিতি) এবং "মে মাসের দ্বিতীয় রবিবার" আর "মা দিবস" এইসব শব্দবন্ধের বহুল প্রচার করেন।
"She was specific about the location of the apostrophe; it was to be a singular possessive, for each family to honour their mother, not a plural possessive commemorating all mothers in the world."
সাধারণ ব্যবহৃত ইংরেজি ভাষাও Mother's Day (মায়ের দিন) এই একবচনান্ত সম্বন্ধ-পদটিকে অধিকতর গ্রহণযোগ্য হিসাবে বিবেচিত করে, যদিও Mothers' Day ও (মায়েদের দিন, বহুবচনান্ত সম্বন্ধ-পদ) যে পাওয়া যায় না তা নয়।
বিশ্বব্যাপী তারিখসমূহ
বিশ্বজুড়ে বিভিন্ন দিনে মা দিবস পালিত হয়।গুগল অনুসন্ধানের ফলাফলের প্রবণতা পরীক্ষা করে দেখলে দেখা যাবে যে প্রাথমিকভাবে দুই রকমের ফল পাওয়া যায়, ক্ষুদ্রতর ফলটি মাদারিং সানডে-এর ব্রিটিশ প্রথা অনুযায়ী লেন্ট-এর চতুর্থ রবিবার এবং বৃহত্তর ফলটি মে মাসের দ্বিতীয় রবিবার।
টীকা:যেসব দেশ মা দিবসের বদলে আন্তর্জাতিক নারী দিবস পালন করে তাদের এই ছুরি চিহ্ন দ্বারা নির্দেশিত করা আছে '†'।
আন্তর্জাতিক ইতিহাস ও আচারানুষ্ঠান
বেশিরভাগ দেশেই মা দিবস হল একটি সাম্প্রতিক রীতি, যা উত্তর আমেরিকা ও ইউরোপে ছুটির দিনটির রীতি অনুসারে চলে এসেছে। যখন অন্যান্য বহু দেশ ও সংস্কৃতি এটিকে গ্রহণ করে তখন এই দিনটিকে একটি অন্য মাত্রা দেওয়া হয়, বিভিন্ন পর্বের (ধর্মীয়, ঐতিহাসিক বা পৌরানিক) সঙ্গে সংযুক্ত করা হয়, এবং একটি একদমই অন্য দিন বা বিভিন্ন দিনে এটিকে পালন করা হয়।
কিছু কিছু দেশে বহু আগে থেকেই মাতৃত্বের প্রতি উৎসর্গিত কয়েকটি অনুষ্ঠান ছিল এবং সেইসব অনুষ্ঠানে মার্কিন মা দিবসের মত মায়েদের কার্নেশন (গোলাপী ফুল) এবং আরো অন্য উপহার দেওয়া হত।
ধর্ম
ক্যাথলিক ধর্মে, দিনটি বিশেষভাবে ভার্জিন মেরি বা কুমারী মাতার পূজায় সমর্পিত।
হিন্দু ধর্মে এটিকে বলে "মাতা তীর্থ অনুসি " বা "একপক্ষব্যাপী মাতৃ তীর্থ যাত্রা" এবং হিন্দু ধর্মালম্বী দেশগুলোতে, বিশেষ করে নেপালে এটি পালিত হয়।
আফ্রিকীয় দেশসমূহ
বহু আফ্রিকীয় দেশ ব্রিটিশ প্রথানুযায়ী মা দিবস পালন করে, যদিও আফ্রিকার বৈচিত্র্যময় সংস্কৃতির মধ্যে মায়েদের সম্মানে এমন অনেক অনুষ্ঠান এবং উৎসব আছে যা আফ্রিকায় ইউরোপীয় উপনিবেশ গড়ে ওঠার বহু যুগ আগে থেকেই চলে আসছে।
বলিভিয়া
বলিভিয়ায় ২৭শে মে মা দিবস পালিত হয়। অধুনা কোচাবাম্বা শহরে ১৮১২ সালের ২৭শে মে সংঘটিত করনিলার যুদ্ধের স্মৃতিস্মারক হিসবে এই দিনটিকে মা দিবসরূপে আইনি স্বীকৃতি দেওয়া হয় ৮ই নভেম্বর, ১৯২৭ সালে। এই যুদ্ধে দেশের স্বাধীনতার জন্য লড়াইরত অনেক মহিলাকে স্পেনীয় সৈন্যবাহিনী নৃশংসভাবে হত্যা করে।
চীন
চীনের মা দিবস ক্রমশই জনপ্রিয় হয়ে উঠছে, কার্নেশন সেখানে জনপ্রিয়তম উপহার এবং সবথেকে বেশি বিক্রিত ফুল । ১৯৯৭ সালে দরিদ্র মায়েদের সাহায্য করার জন্য, বিশেষ করে পশ্চিম চীনের গ্রামাঞ্চলের দরিদ্র মায়েদের কথা মানুষকে মনে করানোর জন্য, এই দিনটিকে চালু করা হয় । চীনের কমিউনিস্ট পার্টির মুখপত্র, পিপিল'স ডেইলি'র একটি নিবন্ধে ব্যাপারটির বিষয়ে লেখা হয় যে "মার্কিন যুক্তরাষ্ট্রে শুরু হলেও, চীনের মানুষ বিনা দ্বিধায় এই দিনটিকে গ্রহণ করেছে কারণ এটি একদমই এই দেশের রীতি মাফিক - মানে গুরুজনদের প্রতি সম্মান প্রদর্শন ও পিতামাতার প্রতি শ্রদ্ধাজ্ঞাপন করা" ।
সাম্প্রতিককালে মেং জি -র মা, মেং মুয়ের স্মৃতিতে মা দিবসের সরকারি অনুমোদনের সমর্থনে চিনের কমিউনিস্ট পার্টির সদস্য লি হাংকি প্রচার করতে শুরু করেন এবং ১০০ জন কনফুসীয় পণ্ডিত ও নীতিশাস্ত্রের অধ্যাপকদের নিয়ে চাইনিজ মাদারস' ফেস্টিভাল প্রমোশন সোসাইটি নামে একটি বে-সরকারী সংগঠন তৈরি করেন । ওরা এও বলে যে পাশ্চাত্যের কার্নেসানের বদলে দেওয়া হোক লিলি ফুল যা সন্তানরা বাড়ির বাইরে গেলে, প্রাচীন কালে চীন দেশের মায়েরা রোপন করতেন। এটি যদিও কযেকটা মাত্র শহরে একটি বে-সরকারী অনুষ্ঠান হিসাবেই পালিত হয়।
গ্রিস
গ্রীসে, যিশু কে মন্দিরে পেশ করার ইস্টার্ন অর্থডক্স ফিস্ট ডের সঙ্গেই পালন করা হয় মা দিবস। যেহেতু থিওটকস ( ঈশ্বরের মাতা) যিনি এই ফিস্টের (ভোজ) বিশিষ্ট চরিত্র এবং তিনিই যিশু কে জেরুসালেমের মন্দিরে এনেছিলেন, তাই জন্য এই পরবটি মায়েদের সঙ্গে সংযুক্ত ।
ইরান
২০ জুমাদা আল-থানি, মহম্মদ-এর মেয়ে ফাতিমা-র জন্মবার্ষিকীর দিন ইরানে পালন করা হয় মা দিবস । নারীবাদী আন্দোলনকে ইন্ধন যোগানো এবং ঐতিহ্য মাফিক আদর্শ পরিবারের মডেল তুলে ধরার জন্য ইরানীয় বিপ্লব-এরপর এটিকে এই দিনে পাল্টানো হয় । আগে শাহ রাজত্বে এটি ইরানীয় পঞ্জিকা মতে আজার 25শে পালিত হত।
জাপান
প্রাথমিক ভাবে শোয়া যুগ -এ রানী কজুন -এর (রাজা আকিহিতো'র মা) জন্মদিনটিকেই মা দিবস হিসাবে পালন করা হত জাপান। এখন এটি একটি জনপ্রিয় দিন। বিশেষত কার্নেশন আর গোলাপ উপহার হিসবে দেওয়া হয় এই দিন।
মেক্সিকো
মার্কিন যুক্তরাষ্ট্রের অনুকরণে ১৯২২ সালে আলভারো ওব্রেগন সরকার মা দিবসের প্রচলন করেন এবং সেই বছরই এক্সেলসীয়র নামক সংবাদপত্রটি এই দিনটির সমর্থনে এক ব্যাপক প্রচার চালায়। মা দিবসের সূত্র ধরে কনসারভেটিভ সরকার চেষ্টা করে পরিবারের মধ্যে মায়েদের আদর্শ ভূমিকাটিকে তুলে ধরতে কিন্তু তাদের এই প্রচেষ্টা কে সমাজতান্ত্রিকরা সমালোচনা করে বলেন যে এর মাধ্যমে নারীর এক বাস্তব অস্বীকারকারী বাস্তব(আইরিয়াল)ধারণা তুলে ধরা হছে যেখানে নারীদের প্রয়োজন যেন শুধু প্রজনন ক্রিয়াতেই সীমাবদ্ধ।
১৯৩০ সালের মাঝামাঝি সময়ে লাজারো কার্দেনাস সরকার মা দিবস কে একটি "দেশাত্মবোধক উৎসব" হিসবে তুলে ধরতে চেষ্টা করে। কার্দেনাস সরকার এই দিনটিকে বিভিন্ন কাজে ব্যবহার করার চেষ্টা করে: জাতীয় উন্নয়নে পরিবারের গুরুত্বপূর্ণ ভূমিকাটিকে মনে করানো,মেক্সিকানদের মায়ের প্রতি আনুগত্য কে কাজে লাগানো, মেক্সিকান মহিলাদের নতুন নীতিবোধে শিক্ষা দেওয়া এবং তাদের ওপর থেকে চার্চ (গির্জা) ও ক্যাথলিকদের প্রভাব কমিয়ে আনা। স্কুলের (বিদ্যালয়) ছুটিটির পৃষ্ঠপোষকতা সরকারই করে। যাইহোক, থিয়েটারে অভিনীত নাটকগুলো এসব সরকারি নিয়মনীতি অগ্রাহ্য করে। নাটকগুলিতে ধর্মীয় অনুষঙ্গ ও বিষয় থাকতই এবং সরকারী প্রচেষ্টা সত্তেও "জাতীয় উৎসব" ক্রমেই হয়ে ওঠে "ধর্মীয় অনুষ্ঠান"।
ওরজকোর প্রচারের ফলে ক্যাথলিক ন্যাশেনাল সাইনারকিস্ট ইউনিয়ন (UNS)দিনটির বিষয়ে গুরুত্তদান করতে শুরু করে । পার্টি অফ দ্য মেক্সিকান রেভলিউসনের (এখন PRI) সদস্যদের যেসব দোকান ছিলো সেখানে একটি নিয়ম চালু ছিল, সেটা হল মা দিবসের দিন সমাজের নিচু স্তরের মহিলারা সেই দোকানে গিয়ে বিনামূল্যে একটি উপহার তাদের পরিবারের জন্য নিয়ে আসতে পারতো। সাইনারকিস্টরা চিন্তিত ছিলেন যে এরমভাবে বস্তুবাদ আর নিচু স্তরের মানুষদের নিষ্ক্রীয়তাকেই প্রশ্রয় দেওয়া হছে যার ফলে দেশের সামাজিক সমস্যাগুলো আবার এসে পড়ছে । এখন আমরা ওই ছুটির দিনকে খুবিই সংরক্ষনশীল দিন হিসাবে দেখলেও, ১৯৪০ এর দশকে UNS ওই দিনটিকে সমসাময়িক আধুনিকরণ প্রচেষ্টারই একটি অঙ্গ হিসাবে দেখত । এই অর্থনৈতিক আধুনিকরণ ছিল মার্কিন আদর্শে অনুপ্রানীত ও সরকার এটিকে স্পনসর করত। আবার যেহেতু দিনটি মূলত মার্কিন যুক্তরাষ্ট্র থেকে এসেছে সেই জন্য বিষয়টিকে মেক্সিকান সমাজে পুঁজিবাদ ও বস্তুবাদ ঢোকানোর প্রচেষ্টা হিসাবেও দেখা হত. ।
UNS এবং লেওন শহরের পাদ্রীবর্গ সরকারি নীতির মধ্যে মা দিবসকে ধর্মনিরপেক্ষ করে তোলার, ঘরের কাজ পরিত্যাগ করে পুরুষদের মানসিকভাবে দুর্বল করে তুলে সমাজে মহিলাদের সক্রিয় ভূমিকার বিষয় তুলে ধরার মত প্রয়াস দেখতে পায় । এই দিনটির মাধ্যমে ভার্জিন মেরির পুজাকেও ধর্মনিরপেক্ষ করে তোলার চেষ্টা দেখতে পায় ওরা যা কিনা ওদের মতে আরো বহু ছুটির দিন কে ডি-ক্রিসচিয়ানিজ বা বি-খ্রিস্টীয়করনের বৃহত্তর চক্রান্তের অঙ্গ। ওরা এটির বিরুদ্ধে মানুষের মধ্যে প্রবল প্রচার চালায় এবং ধার্মিক মহিলাদের অনুরোধ করে সরকারী অনুষ্ঠানগুলোকে "ডিপেগানাইজ" করার । ১৯৪২ সালে সলেদাদে মা দিবসের বিশাল অনুষ্ঠানের একই সময়ে লেওন শহরে পাদ্রীরা ভার্জিন মেরির 210 তম উৎসব পালন করে একটি বড় প্যারেড বা কুঁচকাওয়াজ সহ.
অনেক পণ্ডিত এবিষয়ে একমত যে মেক্সিকান সরকার ১৯৪০ এর দশকে মা দিবস প্রচার সহ তাদের বৈপ্লবিক কার্যাবলী পরিত্যাগ করে । এখন মেক্সিকোতে মা দিবস মা এবং ভার্জিন মেরি দুজনেরিই উৎসব।
নেপাল
বৈশাখ(এপ্রিল) মাসে হয় "মাতা তীর্থে অনুসি " বা "একপক্ষব্যাপী মাতৃ তীর্থ যাত্রা"। এই উৎসবটি পালিত হয় অমাবস্যার সময় যার জন্য এটির নাম "মাতা তীর্থে অনুসি "। "মাতা" মানে মা, "তীর্থ" মানে তীর্থযাত্রা। উৎসবটিতে মৃত মায়েদের আত্মার প্রতি শ্রদ্ধা জানানো হয় এবং জীবিত মায়েদের উপহার দেওয়া ও সম্মান জানানো হয়। কাঠমান্ডু উপত্যকার পূর্বদিকে অবস্থিত মাতা তীর্থে যাওয়া এই উৎসবের একটি অঙ্গ।
এই তীর্থযাত্রাটি ঘিরে একটি কিংবদন্তি আছে। প্রাচীন কালে ভগবান শ্রীকৃষ্ণ ের মা দেবকী ঘুরতে বেরিয়েছিলেন। তিনি বহু জায়গা ঘুরে বাড়ি ফিরতে ভীষণ দেরি করেন.ভগবান শ্রীকৃষ্ণ মায়ের অবর্তমানে খুবিই দুঃখিত হয়ে ওঠেন। উনি তখন মা কে খুঁজতে বেরিয়ে অনেক জায়গায় খোঁজেন কিন্তু খুঁজে পান না। শেষে যখন তিনি "মাতা তীর্থ কুন্ড"- তে পৌঁছন তখন তিনি মা কে দেখতে পান পুকুরে স্নানরত। ভগবান শ্রীকৃষ্ণ আনন্দিত হয়ে ওঠেন মা কে খুঁজে পেয়ে এবং মা কে তিনি মায়ের অবর্তমানকালীন সব দুঃখের কথা বলেন। মা দেবকী ভগবান শ্রীকৃষ্ণ কে বলেন "আহা! তাহলে এই স্থানটিকে আজ থেকে প্রত্যেক সন্তানের তাদের ছেড়ে আসা মায়েদের সঙ্গে মিলনক্ষেত্র হয়ে উঠুক"। সেই থেকে এই জায়গাটি মৃত মায়ের সঙ্গে সাক্ষাত প্রাপ্তির এক দ্রষ্টব্য ও পবিত্র তীর্থস্থান হয়ে উঠেছে। এও কিংবদন্তি আছে যে এক পুন্যার্থী পুকুরের জলে নিজের মায়ের প্রতিকৃতি দেখে প্রায় জলে পরে মারাই যাছিলেন। এখনও সেখনে পুকুর ধারটিতে লোহার বেঁড়া দেওয়া আছে। পুজার্চনার পরে পুন্যার্থীরা সেখনে নৃত্য, গানের মাধ্যমে নিজেদের মনোরঞ্জন করে। কিংবদন্তিগুলোর সত্যতা যাচাই করে দেখার অবকাশ নেই যেহেতু এগুলো প্রাচীন পুঁথির অনুযায়ী লোকমুখে চলে আসা সব ঘটনা সব।
থাইল্যান্ড
থাইল্যান্ডে মা দিবস পালিত হয় থাইল্যান্ডের রানীর জন্মদিনে।
রোমানিয়া
রোমানিয়া-তে দুধরনের আলাদা ছুটির দিন আছে: মা দিবস আর মহিলা দিবস।
ইউনাইটেড কিংডম এবং আয়ারল্যান্ড
ইউনাইটেড কিংডম ও আয়ারল্যান্ড-এ, ইস্টের সানডে(২৭শে মার্চ, ২০০৯)-র ঠিক তিন সপ্তাহ আগে, লেন্ট-এর চতুর্থ রবিবার মাদারিং সানডে পালিত হয়.খুব সম্ভবত ষোড়শ শতকের বছরে একবার নিজের মাদার চার্চ বা প্রধান গির্জায় যাওয়ার খ্রিস্টীয় রেওয়াজ থেকেই এর উত্পত্তি. এর মূল তাত্পর্য হল যে মায়েরা তাদের সন্তানদের সঙ্গে মিলিত হবেন.অনেক ঐতিহাসিক -এর মতে যুবতী শিক্ষানবিশ-দের এবং অন্য যুবতীদের তাদের মালিকরা কাজ থেকে অব্যহতি দিত তাদের পরিবারের সাথে দেখা করার জন্য । ধর্মনিরিপেক্ষিকরণের ফলে এখন এই দিনটি মূলত মায়ের প্রতি সম্মান জানানোর দিন যদিও বহু গির্জা এটিকে এখনও সেই ঐত্তিহাসিক ভাবে দেখতেই পছন্দ করে যেখানে থাকে যিশু খ্রিস্ট -এর মা মেরি ও "মাদার চার্চ"-এর মত ঐতিহ্যবাহী রীতির প্রতি শ্রদ্ধা নিবেদন।
মাদারিং সানডে সর্বাগ্রে পড়তে পারে ১লা মার্চ(যে বছরগুলিতে ইস্টের পরে ২২শে মার্চ) ও তারপর পড়তে পারে ৪ঠা এপ্রিল(যখন ইস্টের ২৫শে এপ্রিল পরে)।
মার্কিন যুক্তরাষ্ট্র / কানাডা
মার্কিন যুক্তরাষ্ট্র ও কানাডা মে মাসের ২ তারিখে মা দিবস পালন করে।
ভিয়েতনাম
ভিয়েতনামে মা দিবসকে বলা হয় লে ভূ-লান  এবং চান্দ্র পঞ্জিকা অনুযায়ী সপ্তম মাসের পঞ্চদশ (পনেরো) দিনে এটি পালিত হয়। যাদের মায়েরা জীবিত তারা ঈশ্বরকে কৃতজ্ঞতা জানায় আর যাদের মায়েরা পরলোক গমন করেছেন তারা প্রার্থনা করে মৃত মায়েদের আত্মার শান্তি কামনা করে।
বাণিজ্যিকিকরণ
মা দিবসের বাণিজ্যিকরন ও দিনটিকে বাণিজ্যিক স্বার্থে কাজে লাগানোর প্রতিবাদে আনা তার সময়ে বহু সমালোচনা করেন । তিনি সমালোচনা করেন হাতে লেখা চিঠি না দিয়ে কার্ড কেনার নতুন প্রথাকে যেটিকে তিনি আলসেমি হিসাবে গন্য করতেন। ১৯৪৮ সালে আনাকে গ্রেপ্তার করা হয় মা দিবসের বাণিজ্যিকরণের প্রতিবাদ করা কালীন এবং অবশেষে বলেন যে তিনি "ভাবেন যে এই দিনটির সূচনা না করলেই ভালো হত কারণ এটি এখন সম্পূর্ণ নিয়ন্ত্রণের বাইরে..."
মা দিবস এখন মার্কিন যুক্তরাষ্ট্রের বাণিজ্যিকভাবে সবথেকে সফলতম পরব. ন্যাশেনাল রেস্টুরেন্ট অ্যাসোশিয়েশনের মতে রেস্টুরেন্টে ডিনার করার অন্যতম জনপ্রিয় দিন হল মা দিবস।.
উদাহরণ স্বরূপ দেখা যেতে পারে যে, IBISworld, একটি বাণিজ্যিক পত্রিকার প্রকাশকের মতে, আমেরিকানরা আনুমানিক ২০৬ বিলিয়ন ডলার খরচা করে ফুলের ওপর, ১.৫৩ বিলিয়ন ডলার বিভিন্ন বিলাসী উপহারের ওপর - যেমন স্পা ট্রিটমেন্ট - এবং আরো 68 মিলিয়ন ডলার গ্রিটিংস কার্ডের ওপর ।
মাদার'স রিংস বা মায়েদের জন্য আংটির মত প্রচলিত উপহার নিয়ে, মা দিবস, মার্কিন গয়না শিল্পের বার্ষিক রাজস্বের ৭.৮ % রাজস্ব উৎপাদন করবে ২০০৮-এ ।
ফুল এবং অন্যান্য বাণিজ্যিক শিল্পের লাগাতার প্রচার ও সহায়তা ছাড়া মা দিবস হয়ত আসতে আসতে উঠেই যেত। শিশুদিবস বা টেমপারেন্স সানডে -র মত অন্য প্রটেস্টান্ট ছুটির দিনগুলির এরম একই পর্যায়ের জনপ্রিয়তা নেই ।
বহিঃসংযোগ
মা দিবস
খন্দকার আব্দুল জলিল (সিলেটের রাজনীতিবিদ)
খন্দকার আব্দুল জলিল বাঙালি রাজনীতিবিদ যিনি পূর্ব পাকিস্তান প্রাদেশিক পরিষদের সদস্য (এমপিএ) ছিলেন।
জয়ভারতী
জয়ভারতী হলেন একজন ভারতীয় অভিনেত্রী। তিনি মাত্র ১৩ বছর বয়সে চলচ্চিত্রে শিশু শিল্পী হিসেবে অভিনয় শুরু করেন। পরে তিনি মালয়ালম চলচ্চিত্রের অন্যতম সফল অভিনেত্রী হয়ে ওঠেন। তিনি একবার জাতীয় চলচ্চিত্র পুরস্কারের বিশেষ জুরি পুরস্কার এবং দুইবার শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন। এছাড়া তিনি একবার শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার দক্ষিণ ও ফিল্মফেয়ার আজীবন সম্মাননা পুরস্কার দক্ষিণ অর্জন করেন।
খন্দকার আব্দুল জলিল (সিলেটের রাজনীতিবিদ)
জীবনী
খন্দকার আব্দুল জলিল সিলেট জেলার সদর উপজেলার তেতলী ইউনিয়নের আহমদপুর গ্রামে জন্মগ্রহণ করেন। পাকিস্তানের পূর্ব পাকিস্তান প্রাদেশিক পরিষদ নির্বাচনে সাইফুল আলম এমপিএ নির্বাচিত হয়ে হত্যা মামলায় সাজা প্রাপ্ত হলে শুন্য আসনে উপনির্বাচনে তিনি ১৯৬৭ সালে এমপিএ নির্বাচিত হন।
জয়ভারতী
প্রারম্ভিক জীবন
জয়ভারতীর জন্মনাম লক্ষ্মী ভারতী। তার পিতা শিবশঙ্করন পিল্লাই। মালয়ালম অভিনেতা জয়ন তার চাচাতো ভাই, তাকে জয়ভারতী চলচ্চিত্রাঙ্গনে পরিচয় করিয়ে দিয়েছিলেন।
খন্দকার আব্দুল জলিল (সিলেটের রাজনীতিবিদ)
জীবনী
তার ভাই খন্দকার আব্দুল মালিক বাংলাদেশ জাতীয়তাবাদী দলের সিলেট-১ আসনের সংসদ সদস্য ছিলেন।
জয়ভারতী
প্রারম্ভিক জীবন
জয়ভারতী পাঁচ বছর‍ বয়স থেকে কলামণ্ডলম নটরাজন, রাজারাম, ও বাজুভুর সমরাজ পিল্লাইয়ের নিকট প্রশিক্ষণ গ্রহণ করেন, এবং কৈশোর বয়সে চলচ্চিত্রে আগমন করেন।
কর্মজীবন
১৯৬৯ সালে তার যখন ১৩ বছর বয়স তখন পরিচালক পি. ভাস্করনের কাট্টুকুরাঙ্গু চলচ্চিত্রে শিশুশিল্পী হিসেবে তিনি প্রথম অভিনয় করেন। ১৯৭২ সালে তিনি একাধিক চলচ্চিত্রের জন্য শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন। পরের বছর তিনি মাধবীকুট্টি চলচ্চিত্রে অভিনয় করে পুনরায় কেরল রাজ্য চলচ্চিত্র পুরস্কার অর্জন করেন। ১৯৭৮ সালে তিনি ভারতন পরিচালিত রতিনির্বেদম চলচ্চিত্রে অভিনয় করেন, যেখানে তাকে তার চেয়ে বয়সে ছোট একজনে প্রেমে পড়তে দেখা যায়। চলচ্চিত্রটি ভারতীয় চলচ্চিত্রের ইতিহাসে মাইলফলক হিসেবে স্বীকৃত এবং সর্বকালের অন্যতম যৌন আবেদনময়ী চলচ্চিত্র হিসেবে বিবেচিত। এই চলচ্চিত্রে তার বিপরীতে অভিনয় করেন কৃষ্ণচন্দ্রন। এই বছর তিনি বাডাকাক্করু হৃদয়ম চলচ্চিত্রে অভিনয় করে শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার দক্ষিণ অর্জন করেন। এছাড়া তিনি কে. নারায়ণন পরিচালিত বীণা (১৯৭৮) চলচ্চিত্রে তার ভবিষ্যৎ স্বামী সতারের বিপরীতে অভিনয় করেন। পরের বছর এই যুগলকে পি. জি. বিশ্বমভরণের ইভিডে কাট্টিনু সুগন্ধম চলচ্চিত্রে পুনরায় একসাথে দেখা যায়।
সরোজ কুমার নাথ অধিকারী
শহীদ বুদ্ধিজীবী সরোজ কুমার নাথ অধিকারী (১ জানুয়ারি ১৯৩৮ - ২৮ আগস্ট ১৯৭১) হলেন বাংলাদেশের একজন প্রখ্যাত শিক্ষাবিদ ও শহীদ বুদ্ধিজীবী। তিনি নরসিংদী সরকারি কলেজে অধ্যাপনা করা অবস্থায় মুক্তিযুদ্ধে শহীদ হন।
জন্ম ও পারিবারিক পরিচিতি
সরোজ কুমার নাথ ১৯৩৮ সালের ১ জানুয়ারি তৎকালীন ব্রিটিশ ভারতের নরসিংদীর পলাশ থানার মূলপাড়া গ্রামে জন্মগ্রহণ করেন। তার পিতার নাম রাশ মোহন নাথ অধিকারী।
মৃত্যু
১৯৭১ সালের ২৮ আগস্ট পাকিস্তানি সৈন্যরা দোসরদের সহায়তায় তাকেসহ নরসিংদী কলেজের কয়েকজন শিক্ষক-কর্মচারীকে নরসিংদীর টেলিফোন এক্সচেঞ্জ ভবনে সেনা ক্যাম্পে ধরে নিয়ে যায় এবং গভীর রাতে পাঁচদোনার লোহার পুলের নিকট হত্যা করে।
মুহাম্মদ ঘোরি
মুইজউদ্দিন ঘুরি সাম্রাজ্যের অন্যতম মহান শাসক ছিলেন। দক্ষিণ এশিয়ায় মুসলিম শাসনের ভিত্তি তিনি স্থাপন করেছেন। তার শাসনাধীন অঞ্চলসমূহের মধ্যে রয়েছে বর্তমান আফগানিস্তান, ইরান, তুর্কমেনিস্তান, তাজিকিস্তান, পাকিস্তান, বাংলাদেশ ও ভারত।
১১৭৩ খ্রিষ্টাব্দে মুইজউদ্দিন গজনি শহর দখল করে নেন। তিনি উত্তর ভারতে অভিযানের জন্য এই শহরকে সূচনাস্থল হিসেবে ব্যবহার করেন।[১] এ সময়ে পশ্চিম এশিয়ায় বৃহত্তর খোরাসানের আধিপত্য নিয়ে খোয়ারিজমীয় সাম্রাজ্যের সাথে প্রতিযোগীতায় তিনি তার ভাই গিয়াসউদ্দিনকে সহায়তা করেন। ১১৭৫ খ্রিষ্টাব্দে হামিদ লুদি রাজবংশের কাছ থেকে মুইজউদ্দিন মুলতান জয় করেন। হামিদ লুদিরা পশতু ছিল তবে ইসমাইলি শিয়াদের সাথে তাদের সংযোগের কারণে অনৈসলামিক বলে অভিযোগ ছিল। ১১৭৫ খ্রিষ্টাব্দে তিনি উচ অধিকার করেন। এছাড়াও তিনি ১১৮৬ খ্রিষ্টাব্দে লাহোরের গজনভি রাজ্যকে নিজ অধিকারে নিয়ে আসেন। এটি ছিল তার সর্বশেষ পারস্যায়িত প্রতিপক্ষ।[১] ১২০২ খ্রিষ্টাব্দে গিয়াসউদ্দিনের মৃত্যুর পর মুইজউদ্দিন ঘুরি সাম্রাজ্যের শাসক এবং ১২০৬ খ্রিষ্টাব্দে নিহত হওয়ার আগ পর্যন্ত শাসন করেন।